CELEX: 22000D1019(16)
Language: hr
Date: 1999-03-26 00:00:00
Title: Odluka Zajedničkog odbora EGP-a br. 43/1999 od 26. ožujka 1999. o izmjeni Priloga XVIII. (Zaštita na radu, zakon o radu i jednako postupanje prema muškarcima i ženama) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               132
            
         22000D1019(16)
   
               L 266/50
            
            
               SLUŽBENI LIST EUROPSKE UNIJE
            
            
               26.03.1999.
            
         
      ODLUKA ZAJEDNIČKOG ODBORA EGP-a
   br. 43/1999
   od 26. ožujka 1999.
   o izmjeni Priloga XVIII. (Zaštita na radu, zakon o radu i jednako postupanje prema muškarcima i ženama) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XVIII. Sporazumu je izmijenjen Odlukom Zajedničkog odbora EGP-a br. 104/98 od 30. listopada 1998. (1)
               
            
         
               (2)
            
            
               Direktiva Vijeća 97/34/EZ od 15. prosinca 1997. o teretu dokazivanja u slučajevima diskriminacije na temelju spola (2) i Direktiva Vijeća 98/52/EZ od 13. srpnja 1998. kojom se na Ujedinjenu Kraljevinu Velike Britanije i Sjeverne Irske proširuje Direktiva 97/80/EZ o teretu dokazivanja u slučajevima diskriminacije na temelju spola (3), trebaju se uključiti u Sporazum.
            
         
               (3)
            
            
               Akti uključeni u Prilog XVIII. koje ugovorne stranke Sporazuma uzimaju na znanje, trebaju se navesti na kraju toga Priloga,
            
         ODLUČIO JE:
   Članak 1.
   U Prilogu XVIII. Sporazumu, rubrika iza točke 21. (Direktiva Vijeća 86/613/EEZ) – „Zakoni koje ugovorne stranke trebaju uzeti na znanje”, uključujući uvodnu rečenicu i zakone, stavlja se iza točke 32. (Direktiva Vijeća 96/34/EZ), a točka 21.a (Rezolucija 95/C 296/06 Vijeća i predstavnika vlada država članica unutar Vijeća), točka 21.b (Rezolucija Vijeća 95/C 168/02) i točka 21.c (Preporuka Vijeća 96/694/EZ) postaju točke 33., 34. odnosno 35.
   Članak 2.
   Iza točke 21. (Direktiva Vijeća 86/613/EZ) Priloga XVIII. Sporazumu umeće se sljedeća točka:
   
               „21.a
            
            
               
                  397 L 0080: Direktiva Vijeća 97/80/EZ od 15. prosinca 1997. o teretu dokazivanja u slučajevima diskriminacije na temelju spola (SL L 14, 20.1.1998., str. 6), kako je izmijenjena:
               
                           —
                        
                        
                           
                              398 L 0052: Direktivom Vijeća 98/52/EZ od 13. srpnja 1998. (SL L 205, 22.7.1998., str. 66).
                        
                     Odredbe ove Direktive se za potrebe navedenoga Sporazuma čitaju uz sljedeće prilagodbe:
               U članku 3. stavku 1. točki (a), ‚članak 119. Ugovora’ čita se ‚članak 69. stavak 1. Sporazuma o EGP-u.’”
            
         Članak 3.
   Tekstovi direktiva 97/80/EZ i 98/52/EZ na islandskom i norveškom jeziku, koji su priloženi svakoj inačici ove Odluke na navedenim jezicima, vjerodostojni su.
   Članak 4.
   Ova Odluka stupa na snagu 27. ožujka 1999., pod uvjetom da su sve obavijesti na temelju članka 103. stavka 1. Sporazuma dostavljene Zajedničkom odboru EGP-a.
   Članak 5.
   Ova se Odluka objavljuje u odjeljku EGP-a i Prilogu EGP-a Službenom listu Europskih zajednica.
   
      Sastavljeno u Bruxellesu 26. ožujka 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 197, 29.7.1999., str. 56. kako je ispravljen u SL L 226, 27.8.1999., str. 44.
   
      (2)  SL L 14, 20.1.1998., str. 6.
   
      (3)  SL L 205, 22.7.1998., str. 66.